Komberse en mussies voor die winter - NG Kerk Somerset-Wes
Komberse en mussies voor die winter
admin1Dienssentrum, Gemeentenuus, Uitreike14/05/2019	Leave a comment0
Op Dinsdag 14 Mei het ‘n groepie vrywilligers uit die Dienssentrum van die Helderberg Uitreik per bussie uitgery na Lwandle om komberse en mussies aan 60 Graad RR leerdertjies by ‘n baie buitengewone skool te gaan aflewer. Dit was ‘n onvergeetlike ervaring! Baie dankie aan al die dames van Helderberg- en Moeder-gemeentes wat so fluks brei.
Aanvanklik is lekkers en mussies uitgedeel, terwyl die kleintjies besonder gedissiplineerd sit en wag het vir hul kombers, wat elkeen die ontvanger se naam op gehad het. Die helder, vriendelike gesiggies en uiteenlopende haarstyle was kenmerkend van die oggend.
Die netjiese binnehof is gebruik vir die geleentheid, en met ons vertrek is ons uitbundig gegroet vanaf die kleurvolle speelterrein.
Die skool is tans in sy 24’e jaar en huisves 230 Graad RR en Graad R leerders, met 12 onderwysers en 4 addisionele personeellede. Dit is ‘n geakkrediteerde opvoedkundige instelling en word deur die staat befonds. Dit bied ook naskoolse toesig vir leerders, asook opleidingsklasse vir dagversorgers.
Maar die onvergeetlikste aspek van die oggend was die kennismaking met die skoolhoof.
Umnqophiso Pre-Primary School and After Care Centre came into being through the concern of Victoria Mangqwengqwe in January 1996. On completing her studies as a pre-primary teacher, she was horrified to find that there were no pre-primary schools in her community. …
… the Umnqophiso Pre-Primary School is now a wonderful testament to the difference one person can make in a community.
Lees gerus meer oor hierdie verhaal, o.a. van al die buitelandse hulp, in
History of Umnqophiso Pre-Primary School.
Material Assistance 1998-2009.